|  |  |
| --- | --- |
|  | ПРАВИЛНИК  О ИЗМЕНАМА И ДОПУНАМА ПРАВИЛНИКА О НАСТАВНОМ ПЛАНУ И ПРОГРАМУ ЗА СТИЦАЊЕ ОБРАЗОВАЊА У ЧЕТВОРОГОДИШЊЕМ ТРАЈАЊУ У СТРУЧНОЈ ШКОЛИ ЗА ПОДРУЧЈЕ РАДА КУЛТУРА, УМЕТНОСТ И ЈАВНО ИНФОРМИСАЊЕ  ("Сл. гласник РС - Просветни гласник", бр. 4/2007) |

На основу члана 24. став 1. Закона о средњој школи (“Службени гласник РС”, бр. 50/92, 53/93 - др. закон, 67/93 - др. закон, 48/94 - др. закон, 24/96, 23/02, 25/02 - исправка, 62/03 - др. закон, 64/03 - др. закон и 101/05 - др. закон),  
Министар просвете доноси

**ПРАВИЛНИК**  
**О ИЗМЕНАМА И ДОПУНАМА ПРАВИЛНИКА О НАСТАВНОМ ПЛАНУ И ПРОГРАМУ ЗА СТИЦАЊЕ ОБРАЗОВАЊА У ЧЕТВОРОГОДИШЊЕМ ТРАЈАЊУ У СТРУЧНОЈ ШКОЛИ ЗА ПОДРУЧЈЕ РАДА КУЛТУРА, УМЕТНОСТ И ЈАВНО ИНФОРМИСАЊЕ**

Члан 1.

У Правилнику о наставном плану и програму за стицање образовања у четворогодишњем трајању у стручној школи за подручје рада култура, уметност и јавно информисање (“Просветни гласник”, бр. 9/93, 2/94, 4/96, 19/97, 15/02, 10/03, 7/05 и 4/06), у делу: НАСТАВНИ ПЛАНОВИ И ПРОГРАМИ ЗА ПОДРУЧЈЕ РАДА КУЛТУРА, УМЕТНОСТ И ЈАВНО ИНФОРМИСАЊЕ, ЛИКОВНИ УМЕТНИЦИ И ДИЗАЈНЕРИ, поглавље: НАСТАВНИ ПРОГРАМИ, И ОБАВЕЗНИ НАСТАВНИ ПРЕДМЕТИ, одељак А. ОПШТЕОБРАЗОВНИ ПРЕДМЕТИ, програм наставног предмета: ПСИХОЛОГИЈА за III разред, за образовне профиле: ЛИКОВНИ ТЕХНИЧАР, ТЕХНИЧАР ДИЗАЈНА АМБАЛАЖЕ, ТЕХНИЧАР ДИЗАЈНА ГРАФИКЕ, ТЕХНИЧАР ДИЗАЈНА ЕНТЕРИЈЕРА И ИНДУСТРИЈСКИХ ПРОИЗВОДА И ТЕХНИЧАР ДИЗАЈНА ТЕКСТИЛА и у одељку: А.1. ОПШТЕОБРАЗОВНИ ПРЕДМЕТИ, програм наставног предмета: ПСИХОЛОГИЈА за III разред, за образовне профиле: ЈУВЕЛИР УМЕТНИЧКИХ ПРЕДМЕТА, ГРАВЕР УМЕТНИЧКИХ ПРЕДМЕТА, ФИРМОПИСАЦ КАЛИГРАФ, КОНЗЕРВАТОР КУЛТУРНИХ ДОБАРА, ПОЗЛАТАР, ЛИВАЦ УМЕТНИЧКИХ ПРЕДМЕТА, КУЈУНЏИЈА, ПЛАСТИЧАР УМЕТНИЧКИХ ПРЕДМЕТА, ДРВОРЕЗБАР, КЛЕСАР, СТИЛСКИ КРОЈАЧ, ГРНЧАР, БРУСАЧ ВЕШТАЧКОГ, ПОЛУДРАГОГ И ДРАГОГ КАМЕНА, СТАКЛАР УМЕТНИЧКИХ ПРЕДМЕТА, КОВАЧ УМЕТНИЧКИХ ПРЕДМЕТА И АРАНЖЕР, замењују се новим садржајима наставног предмета: ПСИХОЛОГИЈА за III разред, који је одштампан уз овај правилник и чини његов саставни део.

Члан 2.

У делу: НАСТАВНИ ПЛАНОВИ ЗА МУЗИЧКУ И БАЛЕТСКУ ШКОЛУ врше се следеће допуне:  
1) после наставног плана: Б.3. СТРУЧНИ ПРЕДМЕТИ ЗА ОДСЕК МУЗИЧКА ПРОДУКЦИЈА И СНИМАЊЕ ЗВУКА за образовни профил: ДИЗАЈНЕР ЗВУКА, додаје се нови наставни план: Б.4. СТРУЧНИ ПРЕДМЕТИ ЗА ОДСЕК ЦРКВЕНА МУЗИКА за образовни профил: МУЗИЧКИ ИЗВОЂАЧ ЦРКВЕНЕ МУЗИКЕ, који је одштампан уз овај правилник и чини његов саставни део;  
2) поглавље наставног плана за музичку школу: ИСПИТИ допуњује се новим одељком: ОДСЕК ЦРКВЕНА МУЗИКА, који је одштампан уз овај правилник и чини његов саставни део;  
3) поглавље наставног плана за музичку школу: ОРГАНИЗАЦИЈА НАСТАВЕ допуњује се новим одељком: ОДСЕК ЦРКВЕНА МУЗИКА, који је одштампан уз овај правилник и чини његов саставни део.

Члан 3.

У поглављу: НАСТАВНИ ПРОГРАМИ ЗА МУЗИЧКУ И БАЛЕТСКУ ШКОЛУ - ЦИЉ И ЗАДАЦИ, допуњују се новим садржајем наставног програма: Циљ и задаци за музичку школу - одсек Црквена музика, који је одштампан уз овај правилник и чини његов саставни део.

Члан 4.

У поглављу: НАСТАВНИ ПРОГРАМИ ЗА МУЗИЧКУ И БАЛЕТСКУ ШКОЛУ, одељак: ОПШТЕОБРАЗОВНИ НАСТАВНИ ПРЕДМЕТИ, програм наставног предмета: ПСИХОЛОГИЈА за III разред, за образовне профиле: МУЗИЧКИ ИЗВОЂАЧ, МУЗИЧКИ САРАДНИК, ИГРАЧ - класични балет, ИГРАЧ - народна игра, ИГРАЧ - модерна игра, замењује се новим садржајима наставног предмета: ПСИХОЛОГИЈА за III разред, који је одштампан уз овај правилник и чини његов саставни део.

Члан 5.

У поглављу: НАСТАВНИ ПРОГРАМИ ЗА СВЕ ОДСЕКЕ МУЗИЧКЕ ШКОЛЕ, после наставног програма за образовни профил: ДИЗАЈНЕР ЗВУКА, додаје се нови наставни програм: ОДСЕК ЦРКВЕНА МУЗИКА - Образовни профил: МУЗИЧКИ ИЗВОЂАЧ ЦРКВЕНЕ МУЗИКЕ, који је одштампан уз овај правилник и чини његов саставни део.

Члан 6.

Овај правилник ступа на снагу осмог дана од дана објављивања у “Просветном гласнику”.  
  
Број 110-00-3968/06-02  
У Београду, 22. маја 2007. године  
Министар  
др Зоран Лончар, с.р.

**ПСИХОЛОГИЈА**

Образовни профили: ликовни техничар, техничар дизајна амбалаже, техничар дизајна графике, техничар дизајна ентеријера и индустријских производа, техничар дизајна текстила, јувелир уметничких предмета, гравер уметничких предмета, фирмописац калиграф, конзерватор културних добара, позлатар, ливац уметничких предмета, кујунџија, пластичар уметничких предмета, дрворезбар, клесар, стилски кројач, грнчар, брусач вештачког, полудрагог и драгог камена, стаклар уметничких предмета, ковач уметничких предмета, аранжер.  
  
  
ЦИЉ И ЗАДАЦИ  
  
Циљ наставе предмета је да ученици стекну основна знања о психичком животу човека, његовој биолошкој и социјалној условљености и развојности, као и стицање знања која омогућавају упознавање и развијање сопствене личности, одговоран однос према себи и окружењу, активно укључивање у савремено друштво и разумевање психолошких основа уметничке делатности.  
Задаци наставе су:  
- усвајање основних психолошких појмова и разумевање међусобне повезаности;  
- разумевање односа између личности особе, њеног понашања и ситуације;  
- увиђање значаја личног ангажовања у развоју сопствене личности, посебно стваралачких способности;  
- упознавање и разумевање психолошких основа међуљудских односа и комуникације у друштвеним групама;  
- упознавање основних карактеристика и могућност превазилажења проблема везаних за одређене развојне периоде у човековом животу, посебно адолесцетном узрасту;  
- успостављање одговорног односа ученика према себи, свом личном, уметничком и професионалном развоју;  
- подстицање развоја критичког мишљења и креативности ученика;  
- упознавање са основним областима и могућностима примене психолошких сазнања у конкретним условима уметничке делатности, посебно у области стваралаштва;  
- овладавање стратегијама успешног учења;  
- превентивно деловање са циљем јачања самопоуздања, унапређења квалитета међуљудских односа и осталих аспеката менталног здравља.

III РАЗРЕД  
  
(2 часа недељно, 70 часова годишње)  
  
(2 часа недељно, 68 часова годишње)  
  
  
**ОПШТИ ДЕО**

I. УВОДНИ ДЕО  
  
ПСИХОЛОГИЈА КАО НАУЧНА ДИСЦИПЛИНА (2)  
  
Предмет, гране и методе психологије. Психологија као систем научних дисциплина. Психологија и друге науке. Методе и технике психолошког истраживања.  
  
  
ОРГАНСКЕ ОСНОВЕ И ДРУШТВЕНИ ЧИНИОЦИ ПСИХИЧКОГ ЖИВОТА (3)  
  
Чула (посебно чуло вида - грађа, визуелни рецептори, адаптација), нервни и ендокрини систем. Чиниоци психичког развоја: наслеђе, средина и активност.

II. ОСНОВНЕ ПСИХИЧКЕ ПОЈАВЕ - ПСИХИЧКИ ПРОЦЕСИ, ОСОБИНЕ И СТАЊА ОПАЖАЊЕ (9)

Осећаји и опажаји - појам и врсте. Развој видне осетљивости деце. Законитости опажања (принципи груписања дражи, констатност опажања, фигура и позадина). Карактеристике видног поља. Опажање треће димензије.  
 Утицај искуства, мотивације и личности на опажање. Грешке у опажању - илузије и халуцинације.  
Пажња. Појам и фактори.  
Социјална перцепција. Опажање особа. Карактеристике процеса опажања особа. Опажање емоција, процењивање особина личности, процес атрибуције. Прва импресија, систематске грешке у опажању особа и значај правилног процењивања других особа.  
Перцепција и аперцепција.  
  
  
УЧЕЊЕ И ПАМЋЕЊЕ (5)  
  
Појам, значај и врсте учења. Сензитизација, хабитуација, класично и емоционално условљавање, инструментално учење, учење увиђањем, учење по моделу, учење моторних вештина и вербално учење.  
Трансфер учења - појам, врсте и значај.  
Памћење, појам и врсте. Репродукција и препознавање. Квалитативне промене у памћењу.  
Заборављање, појам и узроци.  
Психолошки услови успешног учења. Стратегије управљања процесом учења.  
  
  
МИШЉЕЊЕ И СПОСОБНОСТИ (4)  
  
Мишљење, појам и значај. Улога знања и искуства у мишљењу. Врсте мишљења (имагинативно и реалистичко; дивергентно и конвергентно). Развој мишљења.  
Критичко мишљење - појам и значај.  
Појам и врсте способности. Интелектуалне способности - мерење и индивидуалне разлике у способностима. Теорије о структури способности.  
  
  
ЕМОЦИЈЕ И МОТИВАЦИЈА (5)  
  
Појам емоције и емоционалног реагова. Основна и сложена осећања.  
Органске промене код емоција и изражавање емоција. Схватање о природи емоција. Емоције детета и емоционалност у пубертету и адолесценцији.  
Значај емоција за психичко здравље. Контрола емоционалног реаговања. Анксиозност. Реакције у стресу. Стратегије савладавања стреса. Психосоматска обољења. Психичке трауме.  
Појам и врсте мотива. Хијерархија и развој мотива.

III. ЛИЧНОСТ

ПОЈАМ И СТРУКТУРА ЛИЧНОСТИ (2)  
  
Појам личности. Структура личности - темперамент, карактер (индивидуални и социјални), способности и телесне особине. Појам и врсте црта. Димензије и типови личности. Свест о себи, лични и социјални идентитет.  
  
  
ДИНАМИКА ЛИЧНОСТИ (2)  
  
Ставови, интересовања и вредности као динамичке диспозиције личности.  
Фрустрације и конфликти. Реакције на фрустрације и конфликате.  
  
  
РАЗВОЈ ЛИЧНОСТИ (2)  
  
3.3.1. Развој и социјализација личности. Чиниоци социјализације. Динамичко-развојни појам зрелости.  
  
  
ТЕОРИЈЕ ЛИЧНОСТИ (2)  
  
Преглед група општих теорија личности.  
  
  
ПРОМЕНЕ И ПОРЕМЕЋАЈИ ДУШЕВНОГ ЖИВОТА И ПОНАШАЊА (2)  
  
Поремећаји понашања. Поремећаји менталног здравља, превенција и лечење.  
  
IV. ОСОБА У СОЦИЈАЛНОЈ ИНТЕРАКЦИЈИ КОМУНИКАЦИЈА (2)  
  
Појам комуникације, врсте комуникација и комуникационих знакова. Вербална и невербална комуникација. Комуникациони процес, социјални чиниоци и језик. Извори неспоразума при комуникацији.  
  
  
ЖИВОТ У ГРУПИ (1)  
  
Динамика групе. Формирање групе. Односи у групи - руковођење, такмичење, сарадња, групно решавање проблема и групна дискусија.


**ПОСЕБАН ДЕО**

ОСНОВЕ ПСИХОЛОГИЈЕ СТВАРАЛАШТВА

УМЕТНОСТ И НАУКА (4)  
  
Уметност као основна људска делатност. Однос уметности и науке. Настанак уметности. Уметност као сазнање и форма. Однос естетског и етичког у уметности. Психологија стваралаштва. Стваралачка машта, прамашта и сањарење.  
  
  
СПОСОБНОСТИ И СТВАРАЛАШТВО (6)  
  
Интелигенција и стваралаштво. Креативност - појам, дистрибуција и врсте. Основне карактеристике стваралачког мишљења. Развој стваралачких способности. Дечија игра - врсте и значај за развој стваралачких способности. Даровитост - појам, идентификација и рад са даровитим.  
  
  
ПОСРЕДНИЦИ У ТУМАЧЕЊУ УМЕТНОСТИ (2)  
  
Уметрничка критика - појам и врсте. Вредносно оцењивање уметничког дела и аргументација.  
Значај масмедија као посредника у тумачењу уметничког дела.  
  
  
УМЕТНИК И ПУБЛИКА (1)  
  
Уметност као комуникација. Публика - значај и психолошка класификација.  
  
  
СИГНАЛИ И СИМБОЛИ (3)  
  
Лик, знак, сигнал и симбол. Симболика линије, цртежа, боје и облика.  
  
  
МОТИВИ И МИШЉЕЊЕ У ДЕЧИЈИМ ЦРТЕЖИМА (3)  
  
Експресивност дечијих цртежа (боја, линија, облик и простор). Дечији мисаони механизми при цртању. Развој дечијег цртежа.  
  
  
ГЛЕДАЊЕ И ПОИМАЊЕ (1)  
  
Универзални значај форме. Значај виђења при учењу.  
  
  
СЛИКЕ И МИСАО (3)  
  
Слика као подстрек и сметња мишљењу. Мењање слике од конкретног до апстрактног мишљења. Апстрактне форме у визуелним уметностима.  
  
  
РОБНИ ЗАШТИТНИ ЗНАЦИ (2)  
  
Индустријско обликовање и маркетинг. Психолошке вредности и слабости робних знакова. Креација и тимски рад.  
  
  
ЕКСПЕРИМЕНТИ У ПРИМЕЊЕНОЈ ОБЛАСТИ (1)  
  
Експеримент - могућности примене, врсте и примери.  
  
  
КАРАКТЕРИСТИКЕ САВРЕМЕНЕ ВИЗУЕЛНЕ КУЛТУРЕ (3)  
  
Појам и врсте културе. Убедљивост визуелне информације. Опасности од манипулације.

НАЧИН ОСТВАРИВАЊА ПРОГРАМА (УПУТСТВО)

Психологија припада групи општеобразовних предмета где се ученици први пут сусрећу са систематским изучавањем психолошких појмова и сазнања у трећем разреду, а за образовне профиле у четворогодишњем трајању у подручју рада Уметност, култура и јавно информисање.  
Садржај програма и начин његовог остваривања треба да обезбеде постављени циљ предмета, односно дефинисане задатке који се не односе само на стицање знања већ и на овладавање вештинама значајним за приватан живот ученика и успешно обављање професионалних активности.  
Програм се састоји из два дела, општег и посебног, који представљају целину. За све теме програма наведен је препоручени број часова. Предлог се односи на програм који се реализују са фондом од 70 часова, с тим да је неопходно извршити извесно смањење у темама за које наставник процени да су погодне код профила чији је фонд 68 часова.  
Обрада наведених садржаја треба код ученика да обезбеди стицање функционалних знања о психичком животу човека и њихово компететно коришћење. Исти психолошки појмови и појаве се појављују у склопу различитих тема што омогућава да се међусобно повезују, а њихово значење продубљује са циљем формирања целовите слике о њиховом значају за лични и професионални живот ученика.  
У раду са ученицима предност треба дати методи тумачења подржану адекватним примерима и активним методама учења као што су решавање проблема, радионице, играње улога, анализа случаја уз стално подстицање ученика на рефлексију и ауторефлексију.  
Праћење и вредновање рада ученика треба да буде подршка процесу учења, разумевању циљева учења и критеријума на основу којих се може проценити успешност учења чиме се ученик оспособљава за самостално праћење и оцењивање сопственог рада.  
Предвиђени тематски садржаји пружају могућност коришћења личног искуства ученика и сазнања која су стекли у другим предметима, као што разумевање психолошког функционисања човека доприноси бољем разумевању садржаја неких других предмета.  
  
  
ОДСЕК ЦРКВЕНА МУЗИКА  
Образовни профил: МУЗИЧКИ ИЗВОЂАЧ ЦРКВЕНЕ МУЗИКЕ  
Б.4. СТРУЧНИ ПРЕДМЕТИ



**ИСПИТИ**  
  
ОДСЕК ЦРКВЕНА МУЗИКА

На ОДСЕКУ ЦРКВЕНА МУЗИКА за образовни профил МУЗИЧКИ ИЗВОЂАЧ ЦРКВЕНЕ МУЗИКЕ има право да се упише ученик који је завршио основну музичку школу и положио пријемни испит из солфеђа и теорије музике.  
На ОДСЕКУ ЦРКВЕНА МУЗИКА за образовни профил МУЗИЧКИ ИЗВОЂАЧ ЦРКВЕНЕ МУЗИКЕ годишњи испити се обављају из следећих предмета:  
а) Главни предмет - Црквено појање са типиком у I, II и III разреду;  
б) Солфеђо у I, II, III и IV разреду;  
в) Упоредни клавир у II и IV разреду;  
г) Хармонија у III и IV разреду;  
д) Контрапункт у III и IV разреду;  
ђ) Дириговање у III и IV разреду;  
е) Етномузикологија III и IV разреду.  
МАТУРСКИ ИСПИТ за образовни профил МУЗИЧКИ ИЗВОЂАЧ ЦРКВЕНЕ МУЗИКЕ се састоји из:  
а) писменог задатка из српског, односно матерњег језика;  
б) испита из главног предмета - Црквено појање са типиком.

**ОРГАНИЗАЦИЈА НАСТАВЕ**  
  
ОДСЕК ЦРКВЕНА МУЗИКА

Настава у музичкој школи за образовни профил МУЗИЧКИ ИЗВОЂАЧ ЦРКВЕНЕ МУЗИКЕ је:  
а) разредна;  
б) групна;  
в) индивидуална.  
Организација наставе општеобразовних предмета (А), стручних предмета заједничких за све одсеке музичке школе, осим за одсек музичка продукција и снимање звука (Б.1.) и стручних предмета заједничких за све одсеке музичке школе, осим за теоретски одсек и одсек музичка продукција и снимање звука (Б.2.) је иста као и за све одсеке у музичкој школи.  
Организација наставе за дириговање, свирање хорских партитура, хор и етномузикологију је иста као за теоретски одсек у музичкој школи.  
Организација наставе за стручне предмете, и то: Историја хришћанства, Стари завет, Црквенословенски језик, Нови завет и Литургика се изводи у групама до петнаест ученика, а за главни предмет ЦРКВЕНО ПОЈАЊЕ СА ТИПИКОМ у групама до три ученика.  
Час траје 45 минута.

**НАСТАВНИ ПРОГРАМИ ЗА МУЗИЧКУ И БАЛЕТСКУ ШКОЛУ**

ОДСЕК ЦРКВЕНА МУЗИКА  
Образовни профил: МУЗИЧКИ ИЗВОЂАЧ ЦРКВЕНЕ МУЗИКЕ  
  
  
ЦИЉ И ЗАДАЦИ  
  
Циљ и задаци за музичку школу - Одсек црквена музика  
- Упознавање ученика са традиционалним народним духовним стваралаштвом;  
- оспособљавање ученика за самостално или групно извођење (соло, унисоно и вишегласно) црквених песама и напева;  
- припрема ученика за дириговање хором;  
- упознавање ученика са основама црквених служби, текстовима и њиховом применом.

**ПСИХОЛОГИЈА**

Образовни профили: музички извођач, музички сарадник, играч - класичан балет, играч - народна игра, играч - модерна игра  
  
  
ЦИЉ И ЗАДАЦИ  
  
Циљ наставе предмета је да ученици стекну основна знања о психичком животу човека, његовој биолошкој и социјалној условљености и развојности, као и стицање знања која омогућавају упознавање и развијање сопствене личности, одговоран однос према себи и окружењу, активно укључивање у савремено друштво и разумевање психолошких основа уметничке делатности.  
Задаци наставе су:  
- усвајање основних психолошких појмова и разумевање њихове међусобне повезаности;  
- разумевање односа између личности особе, њеног понашања и ситуације;  
- увиђање значаја личног ангажовања у развоју сопствене личности, посебно стваралачких способности;  
- упознавање и разумевање психолошких основа међуљудских односа и комуникације у друштвеним групама;  
- упознавање основних карактеристика и могућност превазилажења проблема везаних за одређене развојне периоде у човековом животу, посебно адолесцетном узрасту;  
- успостављање одговорног односа ученика према себи, свом личном, уметничком и професионалном развоју;  
- подстицање развоја критичког мишљења и креативности ученика;  
- упознавање са основним областима и могућностима примене психолошких сазнања у конкретним условима уметничке делатности, посебно у области стваралаштва;  
- овладавање стратегијама успешног учења;  
- превентивно деловање са циљем јачања самопоуздања, унапређења квалитета међуљудских односа и осталих аспеката менталног здравља.

III РАЗРЕД  
  
(2 часа недељно, 70 часова годишње)  
  
**ОПШТИ ДЕО**

I. УВОДНИ ДЕО

ПСИХОЛОГИЈА КАО НАУЧНА ДИСЦИПЛИНА (2)  
  
Предмет, гране и методе психологије. Психологија и друге науке.  
ОРГАНСКЕ ОСНОВЕ И ДРУШТВЕНИ ЧИНИОЦИ ПСИХИЧКОГ ЖИВОТА (2)  
  
Чула, нервни и ендокрини систем. Чиниоци психичког развоја: наслеђе, средина и активност.

II. ОСНОВНЕ ПСИХИЧКЕ ПОЈАВЕ - ПСИХИЧКИ ПРОЦЕСИ, ОСОБИНЕ И СТАЊА

ОПАЖАЊЕ (4)  
Основни појмови - опажање, дражи и чула, осећај, опажај. Организација опажаја. Утицај искуства, мотивације и личности на опажање;  
Грешке у опажању.  
Опажање особа. Карактеристике процеса опажања особа. Опажање емоција, процењивање особина личности, процес атрибуције. Прва импресија, систематске грешке у опажању особа и значај правилног процењивања других особа.  
Пажња - појам, карактеристике и чиниоци.  
  
  
УЧЕЊЕ И ПАМЋЕЊЕ (10)  
  
Појам, значај и врсте учења. Сензитизација, хабитуација, класично и емоционално условљавање, инструментално учење, учење увиђањем, учење по моделу, вербално учење. Учење моторних вештина.  
Трансфер учења - појам, врсте и значај.  
Појам памћења, краткорочно и дугорочно памћење, репродукција и препознавање; квалитативне промене у памћењу;  
Заборављање - појам, узроци.  
Психолошки услови успешног учења. Стратегије управљања процесом учења.  
  
  
МИШЉЕЊЕ (6)  
  
Мишљење - појам и значај. Улога знања и искуства у мишљењу. Врсте мишљења (имагинативно и реалистичко; дивергентно и конвергентно). Развој мишљења.  
Критичко мишљење - појам и значај.  
Стваралачко мишљење - појам и фазе.  
  
  
СПОСОБНОСТИ (4)  
  
Појам и подела способности.  
Сензорне и моторне способности.  
Интелектуалне способности. Појам, мерење и индивидуалне разлике. Теорије о структури интелигенције.  
Креативност - појам, врсте и развој.  
  
  
ЕМОЦИЈЕ (5)  
  
Појам емоција и емоционалног реаговања. Врсте емоционалних доживљаја. Органске промене у склопу емоција. Начин испољавања емоција и индуковања емоција. Схватања о природи емоција. Емоционални живот у адолесценцији. Значај емоција за ментално здравље и психосоматска обољења.  
Појам и врсте страхова. Анксиозност. Стрес и психичка траума.  
  
  
МОТИВАЦИЈА (4)  
  
Појам и врсте мотива. Функционална аутономија и хијерархија мотива.  
Мотивација као чинилац успешног учења.

III. ЛИЧНОСТ

ПОЈАМ И СТРУКТУРА ЛИЧНОСТИ (3)  
  
Појам личности. Структура личности - темперамент, карактер (индивидуални и социјални), способности и телесне особине. Појам и врсте црта. Димензије и типови личности. Свест о себи, лични и социјални идентитет.  
  
  
ДИНАМИКА ЛИЧНОСТИ (2)  
  
Ставови, интересовања и вредности као динамичке диспозиције личности.  
Фрустрације и конфликти. Реакције на фрустрације и конфликте.  
  
  
РАЗВОЈ ЛИЧНОСТИ (3)  
  
Развој и социјализација личности. Чиниоци социјализације. Динамичко-развојни појам зрелости.  
  
  
ТЕОРИЈЕ ЛИЧНОСТИ (2)  
  
Преглед група општих теорија личности.  
  
  
ПРОМЕНЕ И ПОРЕМЕЋАЈИ ДУШЕВНОГ ЖИВОТА И ПОНАШАЊА (2)  
  
Измењена стања свести - сан, хипноза, парапсихолошки феномени.  
Поремећаји понашања. Поремећаји менталног здравља, превенција и лечење.

IV. ОСОБА У СОЦИЈАЛНОЈ ИНТЕРАКЦИЈИ

КОМУНИКАЦИЈА (6)  
  
Појам комуникације, врсте комуникација и комуникационих знакова. Вербална и невербална комуникација. Комуникациони процес, социјални чиниоци и језик. Извори неспоразума при комуникацији.  
Уметност као облик комуникације.  
Процес уметничке комуникације - уметник, уметничко дело, публика.  
Посредници у тумачењу уметности - уметник, стручна рецензија и критика, масмедији, вредносно оцењивање и аргументација.  
  
  
ЖИВОТ У ГРУПИ (3)  
  
Динамика групе. Формирање групе. Односи у групи - руковођење, такмичење, сарадња, групно решавање проблема и групна дискусија. Ненасилна комуникација.

**ПОСЕБАН ДЕО**

ОСНОВЕ ПСИХОЛОГИЈЕ МУЗИКЕ (12)  
  
МУЗИКА КАО ПРЕДМЕТ ПСИХОЛОШКОГ ИСТРАЖИВАЊА  
  
Основни проблеми и приступи - психометријско, когнитивно и развојно становиште.  
  
  
ПСИХОАКУСТИЧКЕ И ФИЗИОЛОШКЕ ОСНОВЕ МУЗИКЕ  
  
Дражи, чулни орган и физиолошка основа чувства. Психолошки подаци о висини, гласности, боји и трајању звучних дражи.  
  
  
ОПАЖАЊЕ МУЗИКЕ  
  
Законитости опажања појединих музичких компоненти - мелодија, ритам, хармонија. Опажање музичког дела  
Реаговање на музику - емоционално реаговање, преферанције, музички укус.  
  
  
МУЗИЧКО ИЗВОЂЕЊЕ  
  
Видови музичког извођења - читање с листа, експертско извођење.  
Тензија у музичком извођењу - извори, ефекти, контрола.  
Музичке способности. Проблем дефинисања. Природа и структура музичких способности. Психолошка процена музичких способности - конвергенција музичког и психолошког приступа.  
  
  
МУЗИЧКИ РАЗВОЈ  
  
Видови, ток и темпо развоја. Детерминанте музичког развоја.  
  
  
ЛИЧНОСТ МУЗИЧАРА  
  
Особине личности музичара. Мотивационе основе музичке активности.

ОСНОВЕ ПСИХОЛОГИЈЕ УМЕТНИЧКЕ ИГРЕ (12)

ОСНОВНИ ПРОБЛЕМИ УМЕТНИЧКЕ ИГРЕ  
Појам игре. Структура и динамика игре.  
  
  
САДРЖАЈ ИГРЕ  
  
Психолошка анализа балетског дела. Психолошка анализа ликова и улога.  
  
  
ПОКРЕТ  
Доживљај тела, “схема тела”. Естетски обликован покрет.  
  
  
ПСИХОЛОШКЕ ОСНОВЕ СТВАРАЛАШТВА  
УМЕТНИЧКЕ ИГРЕ  
  
Психолошки процеси играчке креације. Говор игре. Структура личности и мотивација играча. Процена играчког потенцијала. Трема.

НАЧИН ОСТВАРИВАЊА ПРОГРАМА (УПУТСТВО)

Психологија припада групи општеобразовних предмета где се ученици први пут сусрећу са систематским изучавањем психолошких појмова и сазнања у трећем разреду за образовне профиле у четворогодишњем трајању у подручју рада Уметност, култура и јавно информисање.  
Садржај програма и начин његовог остваривања треба да обезбеде постављени циљ предмета, односно дефинисане задатке који се не односе само на стицање знања већ и на овладавање вештинама значајним како за успешно обављање професионалних активности, тако и за приватан живот ученика.  
Програм се састоји из три дела. Општи део програма реализује се у музичким и балетским школама и представља основ за други део у коме су теме из психологије музике само за музичке школе и психологије уметничке игре само за балетске школе.  
У општем делу програм уз сваку тему налази се препоручени број часова. У посебним деловима програма дат је само укупан број часова (12), с тим да наставник за сваку тему, односно садржај, самостално планира одговарајући број часова уважавајући специфичности своје школе и конкретног одељења.Општи и посебан део програма представљају целину.  
Обрада наведених тема треба код ученика да обезбеди стицање функционалних знања о психичком животу човека и њихово компететно коришћење. Исти психолошки појмови и појаве се појављују у склопу различитих тема што омогућава да се међусобно повезују, а њихово значење продубљује са циљем формирања целовите слике о њиховом значају за лични и професионални живот ученика.  
У раду са ученицима предност треба дати методи тумачења подржану адекватним примерима и активним методама учења као што су решавање проблема, радионице, играње улога, анализа случаја уз стално подстицање ученика на рефлексију и ауторефлексију.  
Праћење и вредновање рада ученика треба да буде подршка процесу учења, разумевању циљева учења и критеријума на основу којих се може проценити успешност учења чиме се ученик оспособљава за самостално праћење и оцењивање сопственог рада.  
Предвиђени тематски садржаји пружају могућност коришћења личног искуства ученика и сазнања која су стекли у другим предметима, као што разумевање психолошког функционисања човека доприноси бољем разумевању садржаја неких других предмета.

**НАСТАВНИ ПРОГРАМИ**  
**ЗА ОДСЕКЕ МУЗИЧКЕ ШКОЛЕ**

ОДСЕК ЦРКВЕНА МУЗИКА

Образовни профил: МУЗИЧКИ ИЗВОЂАЧ ЦРКВЕНЕ МУЗИКЕ  
  
Б.1. СТРУЧНИ ПРЕДМЕТИ ЗАЈЕДНИЧКИ ЗА УЧЕНИКЕ СВИХ ОДСЕКА МУЗИЧКЕ ШКОЛЕ ОСИМ ЗА ОДСЕК МУЗИЧКА ПРОДУКЦИЈА И СНИМАЊЕ ЗВУКА  
Наставни програми на Одсеку црквена музика за наставне предмете: Теорија музике, Музички инструменти, Хармонија, Историја музике са упознавањем музичке литературе, Музички облици, Контрапункт и Национална историја музике, су исти као и за вокално - инструментални одсек музичке школе.  
Б.2. СТРУЧНИ ПРЕДМЕТИ ЗАЈЕДНИЧКИ ЗА УЧЕНИКЕ СВИХ ОДСЕКА МУЗИЧКЕ ШКОЛЕ ОСИМ ЗА ТЕОРЕТСКИ ОДСЕК И ОДСЕК МУЗИЧКА ПРОДУКЦИЈА И СНИМАЊЕ ЗВУКА  
Наставни програми на Одсеку црквена музика за наставне предмете Солфеђо и Упоредни клавир су исти као и за вокално - инструментални одсек музичке школе.  
Б.4. СТРУЧНИ ПРЕДМЕТИ ЗА ОДСЕК ЦРКВЕНА МУЗИКА  
Наставни програми на Одсеку црквена музика за наставне предмете: Етномузикологија, Дириговање, Свирање хорских партитура и Хор су исти као и за теоретски одсек музичке школе.

**ЦРКВЕНО ПОЈАЊЕ СА ТИПИКОМ**

ЦИЉ И ЗАДАЦИ  
Циљ предмета је да ученици науче традиционалне напеве по којима се пева у нашој, српској богослужбеној пракси и да буду оспособљени да те исте напеве могу примењивати (кројити) и на текстове који нису потписани нотама.

САДРЖАЈИ ПРОГРАМА  
  
I РАЗРЕД  
  
(3 часа недељно, 105 часова годишње)

Основе богослужбеног поретка (азматски певани поредак) и одговарање на јектеније;  
Литургија Светог Јована Златоустог;  
Васкрсни тропари, Богородични и кондаци свих осам гласова;  
Тропари Господњих и Богородичиних празника;  
Прокимен на Јутрењу и Литургији свих осам гласова;  
Сједални свих осам гласова;  
Херувимске песме неколико различитих гласова;  
Достојно јест четвртог гласа, Причастен неколико различитих гласова. Псалми 134. и 135;  
Стихире на стиховње свих осам гласова;  
Степена на Всјакоје диханије пред Јеванђеље свих осам гласова;  
Отпуститељни тропари свих осам гласова.

II РАЗРЕД  
  
(3 часа недељно, 105 часова годишње)

Господи возвах и Да исправитсја молитва моја са стихирама, свих осам гласова;  
Догматици свих осам гласова;  
Стихире на хвалите свих осам гласова;  
Величит душа моја Господа свих осам гласова;  
Славословље са Преблагословена јеси свих осам гласова;  
Тропари По непорочних;  
По Јеванђељу Молитвами и Помилуј мја Боже;  
Блажена свих осам гласова;  
Велико Повечерје, С нами Бог;  
Егзапостилари са јеванђелским стихирама;  
Литургија Светог Василија Великог.

III РАЗРЕД  
  
(3 часа недељно, 105 часова годишње)

Величаније;  
Часови;  
Изобразитељна;  
Мало повечерје;  
Полуноћница;  
Тропари, Кондаци и Прокимени свакидашњи;  
Тропари, Кондаци и Прокимени општи;  
Тропари на резању колача;  
Пређеосвећена литургија;  
Катавасије све;  
Антифони (Молитвами Богородици и Спаси ни);  
Посни Триод; Да молчит и велико Свјатиј Боже;  
Мало и свакидашње вечерње. Васкрсно вечерње. Празнично вечерње;  
Свакидашње јутрење са малим и великим Славословљем. Васкрсно јутрење;  
Празнично јутрење;  
Свеноћно Бденије.

IV РАЗРЕД  
  
(3 часа недељно, 99 часова годишње)

Минејско певање: Празници од Мале Госпојине до Сретења;  
Отпуститељни тропари на Вечерњи;  
Певање песама после 50. псалма;  
Певање Катавасије;  
Свјетилни;  
Певање Антифона и Блажена;  
Свјати Боже, Јелици во Христа, Кресту Твојему, О Тебје радујетсја, Вечери Твојеја;  
Минејско певање од Благовести до Усековања;  
Пентикостар;  
Јеванђелске стихире;  
Поредак тропара и кондака после малог входа;  
Призивање Светог Духа, Благодарење;  
Опело, Велики Ирмоси;  
Архијерејска литургија. Великопосно богослужење: вечерње, јутрење, часови.  
  
  
ЛИТЕРАТУРА  
- Стеван Ст. Мокрањац, Сабрана дела књ. 1-8.  
- Ненад Барачки, Зборник српског народног црквеног појања по карловачком начину, Нови Сад 1923, фототипско издање, Београд 1995.  
- Корнелије Станковић, Српско народно црквено појање, књ. 1-3, фототипско издање, Београд 1994.  
- Ђорђе Трифуновић, Азбучник средњевековних књижевних појмова, Београд 1990.  
- Ђорђе Трифуновић, О Србљаку, Српска књижевна задруга, Београд 1970.  
- Димитрије Стефановић, Примери старог српског појања, Посебна издања Музиколошког института, књ. 15, Београд 1975.  
- Даница Петровић, Осмогласник у музичкој традицији Јужних Словена, Посебна издања Музиколошког института књ. 16, Београд 1982.

ЗАХТЕВИ НА ГОДИШЊЕМ ИСПИТУ

Певање напамет основних мелодијских образаца и примењивање исте мелодије на други текст.  
Записивање музичког диктата (црквене песме са текстом) уз анализу напева и “гласа” (из осмогласника).

НАЧИН ОСТВАРИВАЊА ПРОГРАМА (УПУТСТВО)

Све напеве из Осмогласника потребно је подробно објаснити. Објаснити историјску и стилску епоху која је утицала на обликовање оваквих напева. Ради сагледавања европских оквира српског црквеног певања по народном напеву, указивати и на примере источног - византијског и западног - латинског певања, односно на поједине примере старог руског, бугарског и румунског певања.  
Све црквене песме певати традиционалним, народним, једногласним напевом по записима Ст. Мокрањца односно К. Станковића, Н. Барачког, С. Ластавице и др.  
Ученике треба информативно упознати са осталим напевима наших и страних аутора (Тајшановић, Живковић, Грданички и др.).

**ИСТОРИЈА ХРИШЋАНСТВА**

ЦИЉ И ЗАДАЦИ  
  
Упознавање ученика са основним историјским оквирима хришћанске цивилизације од њеног постанка до савременог доба.

САДРЖАЈИ ПРОГРАМА  
  
I РАЗРЕД  
  
(2 часа недељно, 70 часова годишње)

Свет у доба појаве Хришћанства (2);  
Постанак Цркве, Господ Исус Христос, апостолска Црква у Новом завету (2);  
Прогони хришћана у Римском царству. Узроци прогона, начини кажњавања хришћана, мученици за веру са примерима (4);  
Слобода Хришћанства. Цар Константин Велики и Милански едикт (2);  
Доба Васељенских сабора Цркве. Кратак преглед свих јереси. Најпознатији хришћански писци, Свети Оци. (4);  
Постанак хришћанског монаштва Египат, Света земља, Света гора, рано западно монаштво. (4);  
Мисија Свете браће Кирила и Методија међу Словенима. Крштење Срба, Бугара, Руса. Словенска писменост. (4);  
Велики раскол 1054. године, средњевековно папство, монашки редови у католицизму: бенедиктинци, доминиканци, фрањевци, исусовци и др. (4);  
Реформација и њене последице (2);  
Црква на Истоку у Средњем веку; монаштво, исихазам (2);  
Продор ислама, хришћани под Турцима (2);  
Православне цркве на Истоку у Новом веку. Обнова црквених аутокефалија: Руска, Бугарска, Румунска, Грчка, Кипарска. Источне патријаршије: Цариградска, Александријска, Антиохијска, Јерусалимска. (6);  
Самосталне цркве у двадесетом веку: Албанска, Чехословачка, Пољска, Америчка, Јапанска.(4);  
Православна дијаспора - расејање данас: Европа, Америка, Аустралија (2).

II РАЗРЕД  
  
(2 часа недељно, 70 часова годишње)

Вера старих Словена (1);  
Словени на балканском полуострву, затечено стање Цркве (2);  
Прво крштење Срба у VII веку; Цар Ираклије (1);  
Коначно крштење Срба у другој половини ИX века; Св. Кирило и Методије и њихови ученици (3);  
Најстарији Срби светитељи (2);  
Време Светог Саве - живот, дело, црквена самосталност, манастири Студеница, Хиландар, Жича; списи Светог Саве (6);  
Наследници Светог Саве, архиепископи и писци у XIII веку. Задужбине Немањића у XIII веку. (2);  
Доба краљева Драгутина и Милутина - архиепископи Никодим и Данило. Писци XIII и XIV века и њихова дела (6);  
Постанак патријаршије 1346. године у доба Цара Душана. Патријарси XIV века: Јоаникије, Сава, Спиридон, Јефрем, Данило. Продор Турака. Свети Кнез Лазар, његове задужбине и дела (4);  
Црква под турском влашћу (4);  
Обнова Пећке патријаршије 1557. године, патријарх Макарије Соколовић, манастирске штампарије (2);  
Устанци у XVI и XVII веку, патријарх Јован Кантул и Пајсије (2);  
Велика сеоба - патријарх Арсеније Чарнојевић. Црква у Аустрији манастири, школе, Сремски Карловци (4);  
Укидање патријаршије 1766. године и последице (2);  
Карловачки митрополити у XVIII и XIX веку (4);  
Први и Други српски устанак и црква. Обнова аутономије и аутокефалије 1879. године. Митрополити Петар Јовановић и Михајло Јовановић (4);  
Црква у Краљевини Србији (2);  
Обнова патријаршије 1920. године и патријарси између два светска рата (2);  
Црква у Другом светском рату. Доба комунизма (4);  
Српска православна црква данас у земљи и иностранству. Разлике и односи са римокатолицима, протестантима, став према екуменизму (4).  
  
  
ЛИТЕРАТУРА  
- Радомир Поповић, Појмовник црквене историје, Београд 2000, Извори за црквену историју, Београд 2001, Васељенски сабори - одабрана документа, Београд 2002, Православне помесне цркве, Београд 2004.  
- Џ. Линч, Историја средњевековне цркве, Београд 1999.  
- Р. Веселиновић, Историја Српске православне цркве са народном историјом,  
- Ђоко Слијепчевић, Историја Српске православне цркве

НАЧИН ОСТВАРИВАЊА ПРОГРАМА (УПУТСТВО)

У првом разреду обрадити општу историју хришћанства, а у другом националну у смислу историје Српске православне цркве у оквирима опште историје.  
Током извођења појединих методских јединица треба користити и дела српских црквених и других писаца (Св. Сава, Доментијан, Теодосије, архиепископ Данило други, патријарх Пајсије Јањевац односно Душанов законик и др). Пожељна је употреба историјских географских карата, слика манастира, фресака и најзначајнијих личности цркве. Осим општих историјских података посебну пажњу посветити црквеној уметности.

**СТАРИ ЗАВЕТ**

ЦИЉ И ЗАДАЦИ  
  
Упознавање ученика са тематиком Старог завета, његовом улогом и значајем у црквеној музици и уметности у целини.

САДРЖАЈ ПРОГРАМА  
  
I РАЗРЕД  
  
(1 час недељно, 35 часова годишње)

Опште напомене о Старом завету; о старозаветним књигама, језик на коме су написане (1);  
Шестоднев (1);  
Адам и Ева (1);  
Потоп (1);  
Аврам (1);  
Мелхиседек (1);  
Јаков (1);  
Јосиф (1);  
Мојсије (2);  
Исус Навин (1);  
Гедеон (1);  
Самсон (1);  
Цар Саул (1);  
Цар Давид (1);  
Авесалом (1);  
Писци псалама; подела (1);  
Анализа псалама (2);  
Цар Соломон (1);  
Приче Соломонове (1);  
Књига о Јову (1);  
Песма над песмама (1);  
О пророцима (1);  
Пророк Исаија (1);  
Пророк Јеремија (1);  
Пророк Језекиљ (1);  
Пророк Данило (1);  
Пророк Јона (1);  
Музика у Старом завету (1);  
Библијски мотиви у историји музике (1).

НАЧИН ОСТВАРИВАЊА ПРОГРАМА (УПУТСТВО)

Обрадити најважније догађаје и личности Старог завета. Наставу изводити у смислу доприноса општој култури ученика. Посебно обрадити личности и догађаје који су били инспирација у музици односно црквеном песништву.  
Потребно је што више анализирати оригинални библијски текст. Колико је могуће да поједини догађаји (на пр. Јосифови доживљаји или псалми) постану извор уметничког уживања а не “нешто што мора да се научи”. Предавач може увести одређене нове методске јединице.

**ЦРКВЕНОСЛОВЕНСКИ ЈЕЗИК**

ЦИЉ И ЗАДАЦИ  
  
Оспособљавање ученика за правилно разумевање црквених текстова и правилан изговор (дикцију) приликом певања црквених напева и мелодија.

САДРЖАЈ ПРОГРАМА  
  
I РАЗРЕД  
  
(2 часа недељно, 70 часова годишње)

Појам и поделе словенских језика; Црквенословенски језик и његово име (1);  
I поглавље: ПИСМО (5);  
II поглавље: ФОНЕТИКА (2);  
Напомене о читању;  
III поглавље: МОРФОЛОГИЈА (25);  
(Променљиве и непроменљиве врсте речи);  
Партиципи и њихова промена (7);  
IV поглавље: СИНТАКСА (10);  
Читање, превођење и граматичка анализа текстова из Осмогласника (Зборник, Црквено песништво), Часослова Јеванђеља (12).  
  
  
ЛИТЕРАТУРА  
- Славко Љ. Зорица, Основи Црквенословенског језика, Сремски Карловци 1996.  
- Драган Протић, Црквено песништво, Београд 2001.  
- Сава Петковић, Речник Црквенословенског језика, Београд 2002.  
НАЧИН ОСТВАРИВАЊА ПРОГРАМА (УПУТСТВО)  
  
Граматику обрађивати на школској табли. За текстове, њихово обрађивање и анализу, користити потребне богослужбене књиге. Приликом превођења инсистирати на смислу реченице у тексту, а не да се дословно преводи. Приликом читања речи у Црквенословенском језику наглашавати као у српском данас.  
У сваком полугодишту обавезно урадити по један писмени задатак.

**НОВИ ЗАВЕТ**

ЦИЉ И ЗАДАЦИ  
  
Упознавање ученика са тематиком Новог завета, његовом улогом и значајем у црквеној музици и уметности у целини.

САДРЖАЈ ПРОГРАМА  
  
II РАЗРЕД  
  
(2 часа недељно, 70 часова годишње)

Појам о Светом писму Новога завета и уопште о Новом завету у односу на Стари; називи Светога писма; број новозаветних књига, њихова подела и распоред у Библији; језик на коме су написане;  
Богонадахнутост свештених књига; вербална и динамичка инспирација; православно гледиште о богонадахнутости;  
Врсте књижевних састава заступљених у Новом завету: Јеванђеље, Дела апостолска, посланица (епистола) и откривење (апокалипса); разлика између посланице и писма; начин писања посланица, почетак и крај;  
Појам канона новозаветних књига и његово коначно утврђивање од стране св. Атанасија Великог (Пасхална посланица из 387. г.) и Пето-шестог сабора 692. г.; разлика између канонских и апокрифних књига и утицај ових других на српску средњовековну књижевност;  
Свето писмо у српској и у светској књижевности;  
Словенски превод свете браће Кирила и Методија; његов однос према изворнику на грчком језику и уплIV на богослужбени језик Цркве;  
Вуков превод Новога завета из 1847. г., пријем у црквеним и нецрквеним круговима; Вуков превод као почетак осиромашења богословско-философског речника и уопште српског језика; мисионарски значај овог превода од Вука до нашег времена; Владимир Мошин као оцењивач Вуковог превода. Поправка од стране Комисије Светог архијерејског синода и озваничење њеног превода као Црквом одобреног превода 1984.г.;  
Рођење св. Јована Крститеља (Лк 1,5-25.57-60);  
Благовест Пресветој Дјеви Марији (Лк 1,26-38); Марија походи Јелисавету (Лк 1,39-56);  
Родослов Господа Исуса Христа (Мт 1,1-17;Лк 3,23-38) и Рођење Христово (Лк 2,1-7; Мт 1,18-25). Поздрав пастира и анђела с неба, и обрезање Исусово (Лк 2,8-21), поклоњење мудраца (Мт 2,1-17), бекство свете породице у Египат и повратак у Назарет (Мт 2,13-23);  
Сретење Господње у храму (Лк 2,23-39), (научити напамет Ниње отпушчајеши на црквенословенском јер је радо компоновано), Дете Исус у храму (Лк 2,49-52);  
Проповед Јована Крститеља; значај метаноје (конверзије) у животу данашњег човека данас као пут у боље друштво;  
Крштење Исуса Христа (Мт 3,13-17; Мк 1,9-11; Лк 3,21-23);  
Искушавање Исуса Христа у пустињи (Мт 4,1-11; Мк 1,12-13; Лк 4,1-13);  
Први ученици Исуса Христа (Јн 1,35-51; Мт 4,18-23); символика броја 12 апостола и упутства за њихову делатност (Мт 10,1-31);  
Прво чудо Исуса Христа: претварање воде у вино на свадби у Кани Галилејској (Јн 2,1-12);  
Беседа на гори (Мт гл. 5-7); друштвено моралне импликације ове проповеди за данашње доба; хришћанска љубав у међусобним односима као мерило савршенства (Мт 22,37.39; Мк 12,30-31) (два часа);  
Молитва Господња - Оченаш (Мт 6,9-13; Лк 11,2-4). Изнети значај ове молитве коју ученици имају да науче на црквенословенском и српском језику;  
Прича о сејачу и семену (Мт 13,3-918-23);  
Васкрсење Јаирове кћери (Лк 8,41-56);  
Ходање Исуса и апостола Петра по мору (Мт 14,22-34);  
Вера жене Хананке (Мт 15,21-28);  
Исповедање вере св. апостола Петра у Кесарији Филиповој (Мт 16,13-19);  
Преображење Исуса Христа (Мт 17,1-9; Мк 9,2-9);  
Христова чуда у начелу; да ли су она само потврда његовог Божанства или су дела из љубави према човеку (прочитати Мт гл. 13 и друге јеванђелске извештаје о Христовим чудима);  
Прича о талантима (Мт 25,14-30); умножавање таланата као умножење талената и Богом даних способности у човеку;  
Христос о Последњем суду (Мт 25,31-46);  
Прича о милостивом Самарјанину (Лк 10,25-37);  
О царинику и фарисеју (Лк 18,9-14); цариник - метафора препорођеног човека, фарисеј - горди човек данашњице (обрадити ко су били цариници; фарисеји, садукеји и књижевници као водећи слој друштва у тадашњем јеврејском народу);  
Васкрсење Лазара (Јн г. 11); Врбица као спомен на овај догађај;  
Христов улазак у Јерусалим - Цвети (Мт 21,1-17; Мк 11,1-11; Лк 19,29-48);  
Велики четвртак - Тајна вечера, Молитва Христова у Гетсиманији и хватање Христа (Мт 26,17сл. види друге јеванђелске извештаје);  
Велики петак - Распеће на Голготи (Мт 27,31-66; Мк 15,20-47, Лк 23,26-56; Јн гл. 19);  
Васкрсење Христово и његова јављања (Мт 28,1-15; Мк 16,1-11; Лк 24,1-12, Јн 20,1-18; и даље у наставку у јеванђељима);  
Томино неверовање (Јн 20,19-29);  
Вазнесење Исусово (Мк 16,19; Лк 24,49-53; Дап 1,4-12);  
Силазак Светог Духа на апостоле - Педесетница - рођендан Цркве (Дап гл. 2);  
Архиђакон Стефан - први мученик за веру (Дап гл. 7);  
Обраћење (конверзија) апостола пред Дамаском (Дап гл. 9);  
Прво, Друго, Треће мисионарско путовање апостола Павла и одвођење на суђење у Рим (Дап гл. 17-28);  
Химна љубави апостола Павла (1 Кор 13) (химну више пута прочитати и њен садржај проучити са ученицима);  
О општем васкрсењу мртвих (1 Сол 4,13-17);  
Јаковљева саборна посланица - порука о значају добрих дела;  
Прва Јованова саборна посланица - посланица љубави;  
Општи преглед развоја ране Цркве (апостоли као проповедници потврдили веру својим страдањима - корен Цркве је у мучеништву за њу).

НАЧИН ОСТВАРИВАЊА ПРОГРАМА (УПУТСТВО)

Према програму, настава Светог писма Новог завета изводи се у другој години као логичан наставак наставе из Старога завета која се изводи у првој години. У садржају програма наставе наведени су најважнији сегменти из Новога завета, као једна до две приче, једно до два чуда, најважнији догађај, па се од наставника очекује да код ученика настоји на њиховом редовном читању Новога завета у целини, посебно Јеванђеља и Дела апостолских.  
Наставник мора да прикаже позадину настанка новозаветних књига, њихово сврставање у канонски зборник, превођење на важне тадашње језике, као и на савремене језике који су многи постали књижевни управо захваљујући својевременом преводу Светога писма.  
Као уџбеник препоручује се Историја Старог и Новог завета од П. Соколова (издање Патријаршије), као и друге библијске историје које популарно приказују библијске догађаје. Што се тиче тумачења, скрећемо пажњу на дела професора Емилијана Чарнића, Господ Исус Христос, живот и дело, Крагујевац 1993. Приљежнији ученици могу користити тумачења Јустина Поповића, Теофилакта Охридског (Тумачење Матејевог и Марковог Јеванђеља), Емилијана Чарнића, Димитрија Стефановића, Митрополита Николаја Мрђе, и др.  
Најважније при извођењу наставе јесте то да се ученицима омили читање Светог писма као таквог; зато се препоручује повремено читање наглас текстова који су постали класични, као Беседа на гори, Христова првосвештеничка молитва, Химна љубави ап. Павла, и др. по нахођењу професора и по жељи ученика. Овде се могу користити и носачи звука на којима су ови текстови већ снимљени у извођењу најбољих глумаца.  
Током извођење наставе, приликом изучавања текстова о страдањима Христовим, скренути пажњу на најзначајнија музичка остварења, пасије, мисе, реквијеме и др. (нпр. Моцарта, Вердија, Баха, Хендла, Брукнера...), и њих доводити у везу са библијским текстом.  
Пожељно је да наставник и ученици имају при руци исти текст Светога писма, односно исто издање. Препоручује се Свето писмо Старога и Новога завета у издању Српске патријаршије (Београд 2004) - Стари завет у преводу Ђуре Даничића, а Нови завет у преводу Комисије Светог архијерејског синода.  
За све методске јединице предвиђен је по један час ако у садржају програма није другачије назначено.

**ЛИТУРГИКА**

ЦИЉ И ЗАДАЦИ  
  
Настава из ЛИТУРГИКЕ треба да:  
- упозна ученика са основним појмовима о богослужењу (службама) Православне цркве;  
- постигне разумевање најчешће употребљаваних стручних израза грчког порекла;  
- упозна ученика са улогом црквених песама и свих других напева у богослужењима.

САДРЖАЈ ПРОГРАМА  
  
III РАЗРЕД  
  
(1 час недељно, 35 часова годишње)

ЛИТУРГИКА КАО НАУКА О БОГОСЛУЖЕЊУ ПРАВОСЛАВНЕ ЦРКВЕ  
  
БОГОСЛУЖБЕНА ЛИЦА - ЦРКВЕНА ЈЕРАРХИЈА  
Основни црквени чинови: ђакон, јереј - презвитер (свештеник), епископ;  
Виша јерерхијска звања: протођакон, архиђакон, протонамесник, протојереј- прота, протојереј ставрофор;  
Монашка звања: јерођакон, синђел, протосинђел, игуман, архимандрит;  
Епископска звања: викарни епископ, епархијски архијереј (епископ), митрополит, архиепископ, егзарх, патријарх;  
Црквенослужитељи - нижа црквена звања: ипођакон, чтец (читач), појац и црквењак.  
  
  
БОГОСЛУЖБЕНА МЕСТА  
Катакомбе, Храм (црква);  
Главни делови храма: Олтар и његови предмети, наос - лађа цркве, припрата и звоници;  
Капеле и гробља;  
Грђевински стилови храма: ранохришћанска базилика, централни начин грађења. Св. Софија цариградска. Петокуполне византијске цркве;  
Српска црквена архитектура: Рашка стилска група, доба краља Милутина, Моравски стил;  
Западни начин грађења цркава: старохришћанска базилика, романика, готика, ренесанса и барок, ренесансно и барокно сликарство.  
  
БОГОСЛУЖБЕНИ ПРЕДМЕТИ  
Путир, дискос, покровци, кадиница, свећњаци и друго.  
  
БОГОСЛУЖБЕНЕ ОДЕЖДЕ (ОДЕЋА)  
Ђаконске, свештеничке, епископске (елементи и симболика).  
  
БОГОСЛУЖБЕНЕ КЊИГЕ  
Свештене (из Светог писма): псалтир, апостол и Јеванђеља;  
Црквене књиге: типик, часослов, минеј, октоих, триод и пентикостар.  
  
СВ. ИКОНЕ (ИКОНОГРАФИЈА)  
Сликање Св. Тројице, Богородице, анђела и светитеља Старог и Новог завета, сликање св. Крста (ставрографија);  
Живопис цркве: фрескопис и мозаик.  
  
ЧИТАЊЕ СВЕТОГ ПИСМА НА БОГОСЛУЖЕЊУ  
Апостол и Јеванђеље.  
  
ПОНАШАЊЕ У ХРАМУ

IV РАЗРЕД  
  
(2 часа недељно, 66 часова годишње)

БОГОСЛУЖЕЊА ПРАВОСЛАВНЕ ЦРКВЕ: ДНЕВНА, СЕДМИЧНА И ГОДИШЊА  
  
Свакодневно вечерње;  
Свакодневно јутрење;  
Недељно и празнично вечерње и јутрење;  
Празнично бденије (свеноћна служба);  
Света Литургија - Евхаристијска жртва;  
Литургије Православне цркве: Св. Јована Златоустог, Св. Василија Великог и Пређеосвећених дарова. Време вршења литургије и припрема свештеника и верника. Хлеб и вино као евхаристијски дарови. Главни делови литургија Св. Јована Златоустог и Св. Василија Великог: Проскомидија (припремни део), Литургија речи (оглашених) и Литургија верних;  
Великопосно вечерње и јутрење;  
Литургија Пређеосвећених (раније освећених) дарова.  
  
ЗАПОВЕДНИ ПРАЗНИЦИ  
Подела празника по величини службе;  
Господњи празници: Васкрс (празник над празницима), Велики Петак, Крстовдан, Божић, Богојављање, Сретење, Врбица и Цвети, Спасовдан - Вазнесење Христово, Тројице - Духови - Педесетница, Преображење Господње;  
Богородичини празници: Рођење Пресвете Богородице - Мала Госпојина, Ваведење (Увођење у Јерусалимски храм Пресвете Богородице), Благовести, Велика Госпојина - Смрт и Успење Богородице;  
Велики светитељски празници и њихове службе: Св. Димитрије, Св. Никола, Св. Јован, Св.Ђорђе и др;  
Велики српски светитељи: Св. Симеон Мироточиви, Св. Сава, Св. Василије Острошки, Видовдан и др.  
Резање Славског колача.  
  
СВЕТЕ ТАЈНЕ (МИСТИРИОН)  
Крштење и Миропомазање;  
Исповест и причешће, припрема за причешће;  
Венчање (тајна брака);  
Рукоположење (посвећење) у звање (чин) ђакона, свештеника, епископа;  
Опело и парастоси.  
  
ЛИТИЈЕ И КРСНИ ХОДОВИ НА ДАН СЛАВЕ ХРАМА  
(СЛАВЕ МЕСТА)  
  
ЛИТЕРАТУРА  
- Л.Мирковић, Литургика I и II, Београд, више издања  
- Р. Милошевић, Православна еорологија (О празницима), Смедерево, 2004.  
- П. Симић, Црквена уметност, Београд, 2002.  
- Н. Кавасила, Тумачење Свете Литургије, Нови Сад 2002.  
- А. Шмеман, Литургија и живот, Цетиње, 1992.  
- С. Булгаков, Икона и иконопоштовање, Београд, 1998.

НАЧИН ОСТВАРИВАЊА ПРОГРАМА (УПУТСТВО)

Ученике је неопходно упознати са структуром богослужења нарочито оних најважнијих као што су вечерње и јутрење, литургије и службе великих годишњих празника (Господњих, Богородичиних и Светитељских). На овим богослужењима су хорови највише ангажовани. Потребно је да ученици науче и поредак других служби на којима треба да певају као појци или у хору а то су најчешће: венчање, опело и парастоси.  
Остваривање овог програма најлакше се може постићи кобиновањем теоретске и практичне наставе, односно предавања и присуствовања богослужењима и учењем одређених молитава и песама напамет.